**GUVERNUL REPUBLICII MOLDOVA**

**HOTĂRÎRE** nr. \_\_\_\_

din \_\_\_\_\_\_\_\_\_\_\_\_\_\_  
**Chișinău**

**cu privire la aprobarea proiectului de lege pentru modificarea Legii**

**nr. 182/2010 cu privire la parcurile industriale**

Guvernul **HOTĂRĂȘTE:**

Se aprobă și se prezintă Parlamentului Republicii Moldova spre examinare proiectul de lege pentru modificarea Legii nr. 182/2010 cu privire la parcurile industriale.

**PRIM-MINISTRU Dorin RECEAN**

**Contrasemnează:**

**Viceprim-ministru,**

**Ministrul dezvoltării**

**economice și Digitalizării Dumitru ALAIBA**

Proiect

**L E G E**

pentru modificarea Legii nr. 182/2010

cu privire la parcurile industriale

Parlamentul adoptă prezenta lege organică.

**Art. I.** –Legea cu privire la parcurile industriale nr. 182/2010 (Monitorul Oficial al Republicii Moldova, 2010, nr. 155–158, art. 561) cu modificările ulterioare, se modifică după cum urmează:

1. În cuprinsul legii cuvântul „arenda” se substituie cu textul „locațiune/superficie”, în timp ce cuvintele „întreprindere administratoare” se vor substitui cu textul „întreprindere administratoare/fundație administratoare” la formele gramaticale corespunzătoare.
2. La articolul 2, literele b) și d) vor avea următorul cuprins:

„b) atragerea și stimularea investițiilor în vederea formării unor sectoare industriale tehnologic avansate, eficiente și competitive, bazate pe tehnologii inovaționale, verzi și creative;

d) dezvoltarea și îmbunătățirea eficienței economice a întreprinderilor;”

1. La articolul 3 se adaugă următoarele noțiuni utilizate:

„*consiliul rezidenților* – organizație necomercială creată de către rezidenții parcurilor industriale potrivit Legii nr. 86/ 2020 cu privire la organizațiile necomerciale, care reprezintă membrii acesteia în relația cu întreprinderea administratoare și participă, în limitele prevăzute de cadrul normativ, la procesul de administrare a parcurilor industriale;

„*fundație administratoare* – fundația creată de către instituția de învățământ superior potrivit Legii nr. 86/ 2020 cu privire la organizaţiile necomerciale, care a obţinut titlul de parc industrial prin hotărîre de Guvern şi are ca obiect principal de activitate administrarea parcului industrial, precum şi prestarea de servicii rezidenţilor parcului industrial;”

„*infrastructura tehnică si de producție comună* - parte integrantă din infrastructura tehnica si de producție a parcului industrial ce constă din părțile destinate folosinței comune de către toți rezidenții parcului – a construcțiilor, instalațiilor, părților componente din sistemele de alimentare cu energie electrică, rețelele de telecomunicații, rețelele de alimentare cu gaze, rețelele de alimentare cu apă, rețelele de canalizare, inclusiv pluvială, căi de transport, iluminat public etc.;

*infrastructura tehnică si de producție exclusivă* – parte integrantă din infrastructura tehnică și de producție a parcului industrial ce constă din construcțiile, instalațiile, părțile componente din sistemele de alimentare cu energie electrică, rețelele de telecomunicații, rețelele de alimentare cu gaze, rețelele de alimentare cu apă, rețelele de canalizare aferente unităților individuale existente în cadrul parcului industrial. ”

1. Articolul 4 se completează cu literele c) și d) cu următorul cuprins:

„c) asigurarea tranziției către o industrie incluzivă, durabilă și rezilientă, aliniată la angajamentele europene privind economia verde;

d) egalitatea de tratament pentru toți rezidenții parcului industrial.”

1. La articolul 5 litera a) va avea următorul cuprins:

„a) să fie libere de orice sarcini, inclusiv a oricăror ipoteci constituite în favoarea creditorilor;”.

1. Legea se completează cu articolul 5¹ cu următorul cuprins:

„**Articolul 5¹. Categoriile de parcuri industriale și particularitățile de creare**

1. Parcurile industriale se împart în trei categorii, în funcție de profil și activitățile desfășurate de către rezidenți pe teritoriul acestora:
2. *parcuri industriale de Tipul A* – generale, unde sunt desfășurate mai multe tipuri de activități economice, preponderent producție industrială și valorificare a cercetărilor științifice și/sau dezvoltărilor tehnologice;

b) *parcuri industriale de Tipul B* – specializate, unde sunt desfășurate doar una dintre activitățile economice permise pe teritoriul parcului industrial, preponderent din domeniul tehnologiilor digitale, creative, informației și telecomunicațiilor, științei, cercetării și dezvoltării, ingineriei, inovaționale și cele aferente acestora;

c) *parcuri industriale de Tipul C* – Platformele Industriale Multifuncționale, unde pot fi desfășurate mai multe tipuri de activități economice, preponderent mică producție la nivel local.

(2) Parcul industrial poate fi creat pe unul sau mai multe terenuri, fiecare dintre care trebuie să întrunească condițiile descrise la art.5. În cazul în care parcul industrial este creat pe mai mult de un teren, pe unul dintre aceste terenuri va fi amplasat sediul întreprinderii administratoare, iar celelalte terenuri vor forma platforme ale parcului industrial. Toate platformele vor fi administrate de o singură întreprindere administratoare. Regimul și modul de efectuare a activității de întreprinzător și de gestiune sunt identice în toate platformele.

(3) Platformele parcului industrial pot fi create la inițiativa autorităților stipulate la art. 6, alin.(1) lit. a), b) și e) sau a întreprinderii administratoare a parcului industrial.

(4) Atribuirea categoriei pentru parcurile industriale existente la data de 1 ianuarie 2024, modificarea suprafeței, inclusiv prin crearea platformelor, precum și modificarea categoriei sau termenului de funcționare a parcului industrial se efectuează conform procedurii de obținere a titlului de parc industrial prevăzută la art. 8-11.

(5) Suplimentar la infrastructura de producție (oficii administrative și hale industriale) și infrastructura tehnico-edilitară, pe teritoriul parcului industrial pot fi amplasate următoarele obiecte:

1. instituții financiare, obiecte de marketing și publicitate, obiecte de alimentație publică, necesare desfășurării activităților de bază ale rezidenților;
2. instituții de învățământ;
3. parcuri științifice și inovaționale, acceleratoare, laboratoare pentru dezvoltarea tehnologiilor inovatoare;
4. săli polivalente pentru conferințe științifice și alte evenimente;
5. zone verzi~~;~~
6. clădiri și structuri industriale, depozite, infrastructură logistică;
7. clădiri și structuri inginerești;
8. instalații de gestionare a deșeurilor (cu excepția depozitării deșeurilor).
9. Articolul 6:

alineatul (1) se completează cu litera e) cu următorul cuprins:

„e) instituțiilor de învățământ superior.”;

la alineatul (2) textul „după confirmarea oportunității creării parcului industrial prin studiile de fezabilitate corespunzătoare, conform legislației în vigoare,” se exclude;

după alineatul (2) se va completa cu alineatul (21) cu următorul conținut:

„(21) Inițiatorii stipulați la alin.(1) lit. e) vor crea o fundație potrivit Legii nr. 86/2020 cu privire la organizațiile necomerciale, care la solicitare, poate obține titlul de parc industrial în conformitate cu art.11.”.

articolul se completează cu alineatul (4) cu următorul cuprins:

„(4) Inițiatorii creării parcului industrial vor lua decizia respectivă după argumentarea oportunității și necesității creării parcului industrial prin studiile de fezabilitate elaborate în conformitate cu art. 9”.

1. Articolul 8 se expune în următoarea redacție:

„(1) În vederea obținerii titlului de parc industrial, solicitantul trebuie să îndeplinească următoarele condiții de fond:

a) să fie legal constituit și înregistrat în Registrul de stat al persoanelor juridice;

b) să nu fie supus procedurii de insolvabilitate;

c) să nu aibă nicio datorie scadentă și neachitată, constatată printr-un titlu executoriu, astfel cum acesta este definit de lege, față de bugetul consolidat al statului;

(2) În vederea obținerii titlului de parc industrial, solicitantul depune la Ministerul Dezvoltării Economice și Digitalizării cererea pentru obținerea titlului de parc industrial, însoțită de următoarele documente:

a) copiile actelor de constituire ale solicitantului titlului de parc industrial;

b) copiile documentelor ce confirmă dreptul de folosință pentru cel puțin 30 de ani sau dreptul de proprietate asupra terenului și clădirilor destinate creării parcului industrial;

c) planul de amplasare a terenului destinat parcului industrial;

d) declarația deținătorului sau proprietarului terenului privind îndeplinirea condițiilor prevăzute la art.5 lit. a) și b);

e) avizele deținătorilor rețelelor de utilități publice;

f) dosarul cadastral privind modificarea destinației terenului sau autorizația pentru construcția obiectivului;

g) acordul consiliului local în a cărui jurisdicție se află terenul destinat parcului industrial;

h) studiul de fezabilitate privind crearea parcului industrial.”.

**9.** Articolul 9:

la alineatul (2) litera a) după cuvântul „indicarea” se completează cu textul „categoriei parcului industrial cu specificarea”.

1. Articolul 10 alineatul (2) se expune în următoarea redacție:

„În cazul în care documentele prezentate nu sunt complete si/sau nu corespund cerințelor stipulate la art. 8 și 9, Ministerul Dezvoltării Economice și Digitalizării are dreptul să solicite prezentarea tuturor documentelor și informațiilor necesare, pe care solicitantul are obligația să le depună într-un termen de 30 zile de la data primirii solicitării, sub sancțiunea decăderii. În acest caz, termenul de examinare prevăzut la alin. (1) va începe să curgă de la data depunerii în forma completă a cererii si a setului de documente aferente.”

**11**. Articolul 11:

la alineatul (1) cuvintele „întreprinderi cu statut de persoană juridică și formă juridică de organizare de întreprindere de stat/municipală sau societate comercială cu capital public, public-privat sau privat” se substituie cu textul „entități cu statut de persoană juridică și forma juridică de organizare de întreprindere de stat/municipală, societate comercială sau fundație constituită de instituții de învățământ superior”;

la alineatul (2) a doua propoziție va avea următorul cuprins: „Extinderea suprafeței parcului industrial, cesionarea drepturilor și obligațiilor întreprinderii administratoare sau reorganizarea acesteia trebuie să fie condiționată de verificarea condițiilor menționate la art.8 și eliberarea avizului corespunzător al Ministerului Dezvoltării Economice și Digitalizării și de aprobarea modificărilor respective de către Guvern”;

articolul se completează cu alineatul (4) cu următorul cuprins:

„(4) Ministerul Dezvoltării Economice și Digitalizării va plasa pe pagina web oficială date generale cu privire la parcurile industriale, inclusiv informații privind adresa, statutul și categoria parcului, numărul și denumirea rezidenților, precum și datele de contact ale întreprinderii administratoare.”

**12.** Articolul 12

alineatul (1):

la litera b) cuvintele „bunurile proprietate publică” se substituie cu cuvintele ”bunurile domeniului privat al statului sau administrației publice locale”;

litera c) se expune în următoarea redacție: „c) dreptul de a privatiza terenul proprietate publică aferent construcțiilor la prețul normativ, stabilit în momentul acordării titlului de parc industrial, pentru întreprinderea administratoare, sau cel stabilit la momentul transmiterii în arendă/locațiune/superficie pentru rezidenții parcului industrial, conform Legii privind prețul normativ și modul de vânzare-cumpărare a pământului. Dreptul de privatizare la prețul normativ a terenurilor proprietate publică nu se aplică asupra parcurilor create după data de 1 ianuarie 2024, precum și asupra terenurilor noi atribuite parcurilor existente;”

litera d) se abrogă

litera e) se expune în următoarea redacție „aplicarea de către întreprinderea administratoare a coeficientului cuprins între valorile 0,3-0,5 din tariful la plata anuală pentru locațiunea/superficia terenurilor domeniului privat al statului sau administrației publice locale, stabilit conform Legii privind prețul normativ și modul de vînzare-cumpărare a pămîntului, și din tariful de bază pentru chiria anuală a bunurilor proprietate publică, stabilit prin legea bugetului de stat pe anul respectiv”;

se completează cu literele h) și i) cu următorul conținut:

„h) scutiri, numai cu acordul autorităților publice locale, de la plata oricăror taxe datorate bugetelor locale ale unităților administrativ-teritoriale pentru eliberarea oricăror certificate de urbanism, autorizații de construire și/sau autorizații de desființare de construcții pentru terenurile și clădirile din infrastructura parcului, ce fac parte integrantă din parcul industrial;

1. alte facilități ce pot fi acordate, potrivit legii, de autoritățile administrației publice locale.”

alineatul (2) se expune în următoarea redacție:

„(2) Facilitatea stipulată la alineatul (1) litera c) se acordă în cazul respectării cumulativ a următoarelor condiții:

1. construcțiile și instalațiile cu destinație industrială și conexe sunt procurate/privatizate și/sau date în exploatare;
2. se desfășoară activități economice în corespundere cu contractul privind desfășurarea activități în cadrul parcului industrial încheiat de rezidenți cu întreprinderea administratoare. Această condiție nu se aplică în raport cu întreprinderea administratoare;
3. s-au efectuat investiții de către întreprinderea administratoare sau rezident, în construcțiile și instalațiile prevăzute de proiectul investițional și modificările eventuale la acesta în baza căruia a fost obținut titlul de parc industrial sau de rezident, și a căror valoare este mai mare decât suma constituită din 3 prețuri normative ale terenului, stabilite la momentul acordării titlului de parc industrial întreprinderii administratoare sau în arendă rezidentului, plus plata pentru compensarea pierderilor cauzate de excluderea terenului din categoria de terenuri cu destinație agricolă, estimată la data schimbării destinației terenului, dacă aceasta a avut loc.”.

**13.** Articolul 14:

se prezintă cu un alineat unic cu următorul conținut:

„Finanțarea pentru crearea infrastructurii tehnice și de producție a parcului industrial din contul investitorului privat pe principii de parteneriat public-privat este realizată în condițiile stabilite în [Legea cu privire la parteneriatul public-privat](https://d.docs.live.net/a9611e2beb122344/Рабочий%20стол/TEXT=LPLP20080710179).”.

**14.** Articolul 15:

denumirea articolului va avea următorul cuprins: „Administrarea parcului industrial creat în baza bunurilor proprietate publică”;

alineatul (1) va avea următorul cuprins:

„(1) Administrarea parcului industrial se efectuează de către întreprinderea administratoare constituită sau selectată prin concurs de autoritățile publice care au inițiat crearea parcului industrial respectiv.”;

articolul se completează cu alineatul (11) cu următorul cuprins:

„(11) Administrarea parcurilor industriale de Tipul C, se efectuează de către întreprinderea administratoare constituită de către autoritatea publică locală.”.

la alineatul (2) cuvintele „Terenul și” se substituie cu textul „Terenul și/sau”, iar după cuvântul „folosință” se completează cu textul „/superficie”

alineatul (6) se expune în următoarea redacție:

„(6) Transmiterea în concesiune a infrastructurii tehnice și de producție a parcului unei societăți comerciale care va prelua atribuțiile și obligațiile ce revin întreprinderii administratoare, în conformitate cu prezenta lege, este lovită de nulitate absolută.”.

**15.** Articolul 16:

denumirea articolului va avea următorul cuprins:

„Sursele de venit ale întreprinderii administratoare a parcului industrial creat în baza bunurilor proprietate publică”;

la alineatul (1):

litera c) cuvintele „plăți și taxe” se substituie cu cuvântul „tarife”;

se completează cu litera c1) cu următorul conținut: „plata de mentenanță, pentru infrastructura tehnică și de producție comună și exclusivă”;

alineatul (2) va avea următorul cuprins:

„(2) Tarifele prevăzute la alineatul (1) litera c) sunt stabilite prin hotărâre de Guvern și percepute de către întreprinderea administratoare. Plata prevăzută la alineatul (1) litera c1) este stabilită și percepută de către întreprinderea administratoare a parcului industrial, și este calculată conform unei metodologii aprobate prin hotărâre de Guvern.”;

alineatul (3) se abrogă.

**16.** Articolul 17:

denumirea articolului se expune în următoarea redacție: „Administrarea parcului industrial creat în baza bunurilor proprietate privată”

la alineatul (1) cuvintele „din mijloacele investitorului privat” se substituie cu textul „în baza bunurilor proprietate privată”.

alineatul (2) va avea următorul cuprins:

„(2) În cazul creării parcului industrial în baza bunurilor proprietate privată, funcțiile și atribuțiile de administrare a parcului prevăzute de prezenta lege vor aparține investitorului privat”.

**17.** Articolul 18:

alineatul (1) se completează cu literele c1), c2) și c3) cu următorul cuprins:

„c1) să perceapă tarife și plăți, stabilite la articolul 16;

c2) să desfășoare activități de antreprenoriat în cadrul parcului industrial, în vederea realizării strategiilor și programelor de dezvoltare ale parcului industrial;

c3 să încheie contracte comerciale cu furnizorii primari de utilități (servicii de alimentare cu apă, cu energie electrică și termică, cu gaze naturale, de canalizare și epurare);”.

alineatul (2) se completează cu literele a1), f2), f3), f4) și f5) cu următorul conținut:

„a1) să respecte și să monitorizeze respectarea principiilor generale înscrise la art.4;

f2) să asigure rezidenților parcului dreptul de folosință asupra infrastructurii tehnice și de producție comune;

f3) să efectueze lucrările și serviciile de mentenanță, reparații și/sau modernizări, după caz, asupra infrastructurii parcului, astfel încât să asigure rezidenților parcului folosință normală asupra unităților, infrastructurii tehnice și de producție exclusive, dar și comune;

f4) să prezinte trimestrial rezidenților sau, după caz, consiliului rezidenților devizul de cheltuieli și raportul privind utilizarea plății de mentenanță, percepută în conformitate cu art. 16 alineatul (1) litera c1);

f5) să încheie cu rezidenții contracte de livrare a energiei electrice din surse regenerabile, în cazul în care are calitatea de operator al sistemului de distribuție închis.”.

**18.** Articolul 19:

la alineatul (21) după cuvintele „în conformitate cu” se completează cu textul „proiectul investițional în baza căruia a fost selectat în calitate de rezident, cu”.

articolul se completează cu alineatul (22) cu următorul cuprins:

„(22) Modificarea și completarea proiectului investițional, în sensul diminuării investițiilor preconizate și/sau schimbării genului de activitate, în baza căruia a fost selectat rezidentul pentru desfășurarea activității de antreprenoriat în cadrul parcului industrial se efectuează în baza deciziei comisiei nominalizate la alineatul (1) și la prezentarea argumentelor care confirmă această necesitate.”.

la alineatul (3) după cuvântul „administratoare” se completează cu textul „și instituțiilor de învățământ.”.

**19.** Articolul 20:

articolul se completează cu alineatul (3) cu următorul cuprins:

„(3) Este interzisă desfășurarea activității de antreprenoriat în cadrul parcului industrial, precum și utilizarea infrastructurii tehnice și de producție și a teritoriului parcului industrial de către persoane neînregistrate în calitate de rezident, cu excepția întreprinderii administratoare.”.

**20.** Se introduce un nou articol, 201, având următorul cuprins:

„Drepturile, atribuțiile si obligațiile rezidenților parcului

(1) Rezidentul parcului are, în principal, următoarele drepturi:

a) dreptul de folosință asupra infrastructurii tehnice si de producție exclusive aferente unității/unităților care formează obiectul contractelor încheiate cu întreprinderea administratoare;

1. dreptul de folosință asupra infrastructurii tehnice si de producție comune;
2. dreptul de a încheia contracte comerciale cu furnizorii primari de utilități;
3. dreptul de a beneficia de facilitățile acordate în conformitate cu art. 12 din prezenta lege;
4. dreptul de a condiționa achitarea plății de mentenanță de utilizarea acesteia exclusiv pentru dezvoltarea infrastructurii tehnice și de producție din parcul industrial și confirmate prin procedura stabilită la art. 18 alineatul (2) litera f4).

(2) Rezidentul parcului are, în principal, următoarele obligații:

a) să plătească întreprinderii administratoare sumele prevăzute în contractul de desfășurare a activității în parcul industrial, plățile de mentenanță și, după caz, pentru serviciile oferite de întreprinderea administratoare;

b) să folosească infrastructura tehnică și de producție cu diligenta unui bun proprietar, sa nu le degradeze sau deterioreze.

c) să respecte destinația stabilită prin contractul încheiat cu întreprinderea administratoare;

d) să nu cesioneze față de terți drepturile izvorâte din contractul încheiat cu întreprinderea administratoare;

e) să respecte toate obligațiile privind condițiile tehnice prevăzute de legislația în vigoare privind protecția mediului”.

**21**. Articolul 21:

litera f) se completează cu textul: „ , inclusiv prevederi cu privire la penalizarea pentru neexecutarea clauzelor contractuale.”.

articolul se completează alineatele (2) și (21) cu următorul cuprins:

„(2) Contractele privind realizarea proiectelor investiționale se încheie cu rezidenții pe perioade ce nu pot depăși termenul-limită pentru care a fost acordat titlul de parc industrial. La fiecare trei ani de implementare a proiectelor investiționale prevăzute în contract, calculați de la data intrării în vigoare a contractului, rezidentul va prezenta întreprinderii administratoare un raport privind implementarea și executarea proiectului investițional. În cazul în care se constată că rezidentul nu a respectat angajamentele contractuale pentru perioada de raportare, în sensul că a diminuat investițiile cu mai mult de 1/3 din cele preconizate și/sau a schimbat genul de activitate fără să respecte procedura stabilită la art. 19 alineatul (22), întreprinderea administratoare va notifica rezidentul cu privire la nerespectarea condițiilor contractuale și va solicita realizarea indicatorilor stabiliți în contract în termen de 12 luni de la notificare sau într-un alt termen suplimentar coordonat cu acest rezident și acceptat de către Comisia de concurs, în dependență de impedimentele apărute pentru fiecare caz concret. Dacă rezidentul nu atinge indicatorii asumați în contract pentru perioada de raportare în termenul suplimentar stabilit și investițiile nu sunt de cel puțin 2/3 din cele preconizate, întreprinderea administratoare poate solicita Comisiei de concurs rezoluțiunea contractului.;

(21) Pentru întreprinderile rezidente la data intrării în vigoare a alineatului (2), termenul de trei ani sunt calculați de la data intrării în vigoare a modificărilor respective.”.

**22**. Articolul 22 va avea următorul cuprins:

**„Articolul 22. Retragerea titlului de rezident al parcului industrial**

1. Statutul de rezident al parcului industrial se retrage prin rezoluțiunea contractului de desfășurare a activității în parcul industrial, în următoarele situații:
   1. la inițiativa rezidentului parcului industrial;
   2. la decizia Comisiei de concurs, în cazul în care rezidentul nu a realizat în termenii declarați proiectul investițional și conform termenilor prevăzuți la art. 21 alineatul (2);
   3. la decizia Comisiei de concurs, în cazul de neplată de către rezidentul parcului a sumelor convenite în contract timp de șase luni și existenței unei somații din partea întreprinderii administratoare;
   4. în cazul încălcării prezentei legi de către părțile contractante și a existenței unei decizii definitive și irevocabile în acest sens, emisă de instanța de judecată.
   5. la expirarea termenului pentru care a fost creat parcul industrial.
2. Retragerea titlului de rezident al parcului industrial atrage după sine privarea de dreptul de a beneficia de facilitățile acordate rezidenților parcului.   
    (3) Rezidenții parcului industrial pot contesta în instanța de judecată retragerea titlului de rezident al parcului.

**23**. Articolul 23:

la alineatul (2) litera b) înainte de cuvântul „întreprinderea” se completează cu textul „decizia Ministerului Dezvoltării Economice și Digitalizării în cazul în care se constată că”.

alineatul (2) se completează cu literele b1), b2) și b3) cu următorul cuprins:

„b1) decizia Ministerului Dezvoltării Economice și Digitalizării în cazul în care în decurs de 5 ani de la data acordării titlului de parc industrial, nu sunt desfășurate activități economice;

b2) prin derogare de la lit. b1), pentru parcurile industriale instituite până la intrarea în vigoare a modificării de la lit. b1), termenul de 5 ani se aplică de la data intrării în vigoare a modificării respective;

b3) solicitarea argumentată a întreprinderii administratoare, în cazul parcurilor industriale create în baza bunurilor private, cu acordul scris al tuturor rezidenților parcului industrial.”.

alineatul (5) cuvintele „lit.b) şi c)” se substituie cu textul „lit.b), b1), b2), b3) şi c)”;

alineatul (7), în ambele cazuri, textul „terenurile proprietate publică” se substituie cu textul ”terenurile domeniului privat”.

**24.** La articolul 23¹ alineatul (3), în ambele cazuri, textul „teren proprietate publică” se substituie cu textul „teren a domeniului privat”.

**25.** Articolul 23²:

la alineatul (1) cuvintele „unor terțe persoane rezidenți ai parcului industrial” se substituie cu textul „doar rezidenților parcului industrial respectiv”.

se completează cu alineatul (11) cu următorul conținut:

„În cazul existenței unor proprietari de bunuri imobile care nu sunt rezidenți ai parcului industrial la data intrării în vigoare a modificărilor de la alin. (1), aceștia urmează să devină rezidenți ai parcului industrial respectiv timp de trei luni de la data intrării în vigoare a modificărilor menționate. Dacă timp de trei luni nu obțin calitatea de rezident, cu excepția cazurilor neimputabile lor, întreprinderea administratoare va percepe tarife fără coeficienți de micșorare sau, în cazul în care aceștia dețin în proprietate și terenurile aferente, va solicita Ministerului Dezvoltării Economice și Digitalizării să inițieze procedura de modificare a suprafeței parcului industrial respectiv.”.

**Art. II.** – În termen de 3 luni de la data intrării în vigoare a prezentei legi, Guvernul va elabora actele normative necesare pentru implementarea acesteia. În termen de 6 luni de la data intrării în vigoare a prezentei legi, întreprinderile administratoare vor semna, după caz, cu rezidenții parcurilor industriale Acorduri adiționale la contractele existente, conform contractului-tip aprobat de Guvern.”

**PREŞEDINTELE PARLAMENTULUI**